PREDLOG SKLEPA

PREDLOG SKLEPA

o določitvi dodatnih ugodnosti za starše, ki se ugotavljajo v postopku določanja o znižanem plačilu za vrtec

I. UVOD

1. Ocena stanja in razlogi za uskladitev cen

Na podlagi Zakona o uveljavljanju pravic iz javnih sredstev (ZUJPS, Ur.l. RS, št. 62/2010, 40/2011), ki je začel veljati s 1. 1. 2012 je dosedanje postopke določitve znižanega plačila za vrtec iz občin prenesel na centre za socialno delo. Uveljavitev spremenjenega sistema odločanja o pravicah iz javnih sredstev narekuje tekoče spremljanje izvajanja novega zakona in pravočasno pripravo navodil za ustrezno ravnanje glede vseh odprtih vprašanj, ki se pojavljajo v praksi. Z namenom, da se že v začetnem obdobju tega izvajanja ZUJPS zagotovi čim večje poenotenje prakse in zagotavljanje pravic posameznikov, vrtcev kot izvajalcev in občin kot financerjev, smo z MŠŠ prejeli skupna stališča in priporočila, po katerih lahko občine odobrimo staršem pri plačilu vrtca splošne olajšave, kot so:

* na podlagi 17. in 18. člena Pravilnika o metodologiji za oblikovanje cen programov v vrtcih, ki izvajajo javno službo, določi dodatno znižano plačilo za vrtec za čas odsotnosti otroka iz vrtca v času počitnic,
* zaradi daljše odsotnosti otroka iz vrtca zaradi zdravstvenih razlogov,
* dodatno znižanje plačila zaradi dejstva, da je otrok vključen v oddelek 1. starostnega obdobja;

ter dodatne ugodnosti, ki jih določi občina v svojem občinskem aktu, vendar se priznajo le če se na podlagi ustreznih dokazil s strani staršev razlog za priznanje te ugodnosti dejansko ugotovi, kar pomeni, da se ugotavljajo v postopku odločanja o višini znižanega plačila. Najpogostejši primeri takšnih ugodnosti so:

* družina ima najet kredit za rešitev prvega stanovanjskega vprašanja,
* družina si stanovanjsko vprašanje rešuje z gradnjo stanovanjske hiše,
* družina živi v najetem tržnem stanovanju, brez pravice do subvencije najemnine (višina najemnine).

1. Cilji načela in poglavitne rešitve

Cilj upoštevanja oz. priznavanja splošnih olajšav ter dodatnih ugodnosti pri odločanju o višini znižanega plačila staršev za program vrtca je, da se staršem oz. skrbnikom otrok, ki obiskujejo vrtec, omogoči dodatno znižanje plačila programa vrtca zaradi slabega materialnega stanja, v katerem so se znašli zaradi trenutnih okoliščin (krediti s katerimi rešujejo svoje prvo stanovanjsko vprašanje, nakup stanovanja, gradnja hiše ali visoka najemnina v tržnem stanovanju).

Naša občina že nekaj let v sklepu o določitvi cen vzgojno-varstvenih programov v javnih vrtcih na območju Občine Radenci upošteva vse tri splošne olajšave (dodatno znižano plačilo za vrtec za čas odsotnosti otroka iz vrtca v času počitnic, daljša odsotnost otroka iz vrtca zaradi zdravstvenih razlogov ter subvencija oz. dodatno znižanje plačila za starše otrok iz naše občine, ki obiskujejo vrtec na območju naše občine - za 1. in 2. starostno obdobje).

Pri priznavanju dodatnih ugodnosti pa je v postopku nujno ugotavljanje dejanskih okoliščin in razmer, ki so privedli do nastale situacije ter smotrnost oz. utemeljenost za najem kredita z vidika velikosti stanovanja, gradne hiše ter najetega stanovanja (kvadratura, oprema …). Kriterijev, meril in limitnih zneskov (v EUR ali v %), ki bi narekovali upravičenost do dodatnih ugodnosti, zakonodaja ne določa.

Glede uveljavljanja pravic za dodatne ugodnosti glede znižanja plačila staršev za program vrtca menimo, da je zadeva lahko od občana do občana specifična in zato potrebna individualne obravnave. Predlagamo, da se s predlaganim sklepom za proučevanje posameznih zadev s področja ugotavljanja upravičenosti do dodatnih ugodnosti pooblasti občinsko upravo, ki poda k dodatni oprostitvi pozitivno oz. negativno mnenje in ga je pristojni CSD pri dokončni odločitvi dolžan upoštevati.

1. Ocene finančnih posledic za proračun občine:

V kolikor bo občinska uprava kateremu izmed vlagateljev, na podlagi določenih kriterijev ter dokazil priznala upravičenost do uveljavljanja dodatne ugodnosti pri znižanju plačila za vrtec, preide plačilo tega deleža na občino in v sled tega se bo delež sofinanciranja s strani občine povečal. Po dosedanjih izkušnjah smo imeli na leto 1 do 2 primera znižanja za 2 plačilna razreda na leto, kar bi pomenilo v 1. starostnem obdobju ~ 86,00 EUR/na otroka/ na mesec in v 2. starostnem obdobju ~74,50 EUR/na otroka/ na mesec.

II. PREDLOG BESEDILA SKLEPA



OBČINA RADENCI

OBČINSKI SVET

Številka: …………………………..

Datum: …………………………….

Na podlagi 31. in 37. člena Zakona o uveljavljanju pravic iz javnih sredstev (ZUJPS, Ur.l. RS, št. 62/2010, 40/2011), Pravilnika o metodologiji za oblikovanje cen programov v vrtcih, ki izvajajo javno službo (Ur.l. RS, št. 97/03, 120/05) in 16. člena Statuta Občine Radenci (Uradne objave Občine Radenci - Lokalni časopis Prepih, št. 2/2011) je Občinski svet Občine Radenci na svoji ….. redni seji, dne …………. sprejel naslednji

S K L E P

o postopku ugotavljanja upravičenosti starše do uveljavljanja dodatnih ugodnosti

za dodatno znižanje plačila vrtca

Na podlagi Zakona o uveljavljanju pravic iz javnih sredstev (ZUJPS, Ur.l. RS, št. 62/2010, 40/2011) lahko starši oz. skrbniki otrok v vlogo za znižano plačilo vrtca vpišejo posebne okoliščine, ki po njegovem mnenju vplivajo na določitev višine znižanega plačila vrtca.

Med posebnimi okoliščinami starši najpogosteje navajajo naslednje:

* družina ima najet kredit za rešitev prvega stanovanjskega vprašanja,
* družina si stanovanjsko vprašanje rešuje z gradnjo stanovanjske hiše,
* družina živi v najetem tržnem stanovanju, brez pravice do subvencije najemnine (višina najemnine).

Občinski svet Občine Radenci soglaša, da se za proučevanje zadev s področja ugotavljanja preverjanja dokazil ter ugotavljanja upravičenosti do dodatnih ugodnosti pri znižanju plačila vrtca za starše oz. skrbnike otrok iz območja Občine Radenci, pooblasti občinsko upravo.

Občinska uprava je dolžna na podlagi vloge pristojnega centra za socialno delo za podajo predhodno mnenje ugotoviti dejansko stanje ter jim v roku 10 dni podati predhodno mnenje o znanih okoliščinah, ki so pomembne za odločitev pri izdaji odločbe o višini znižanega plačila staršev za program vrtca.

Občinska uprava poda v predhodnem mnenju pozitivno oz. negativno mnenje k upravičenosti do dodatnega znižanja plačila za en ali dva plačilna razreda. Center za socialno delo je predhodno mnenje občine, v postopku odločanja in ob izdaji odločbe o višini znižanega plačila za program vrtca, dolžan upoštevati.

Starši oz. skrbniki morajo takoj oz. najkasneje v roku 15 dni obvestiti pristojni občinski organ o kakršni koli spremembi, ki bi vplivala na upravičenost do dodatnega znižanega plačila vrtca zaradi uveljavljanja dodatnih ugodnosti. Tisti, ki spremembe ne bodo sporočili in bo pristojni občinski organ ali center za socialno delo ugotovil sam, da stranka zahtevanih pogojev ne izpolnjuje več, bodo morali na zahtevo občine vrniti delež sredstev od dneva, ko je do te spremembe prišlo.

Janez RIHTARIČ,

župan občine Radenci

Poslati:

* CSD Gornja Radgona - priporočeno
* Vrtec Radenci mehurčki Radenci – priporočeno
* dokumentarno gradivo ter arhiv družbene dejavnosti

III. OBRAZLOŽITEV SKLEPA

Pravne podlage:

* Zakon o vrtcih (Ur.l. RS, št. 100/05-UPB2, 25/08, 36/10),
* Pravilnika o metodologiji za oblikovanje cen programov v vrtcih, ki izvajajo javno službo (Ur.l. RS, št. 97/03, 77/05, 120/05)
* Zakon o uveljavljanju pravic iz javnih sredstev (Ur. l. RS, št. 62/2010
* Statut Občine Radenci (Uradne objave Občine Radenci - Lokalni časopis Prepih, št. 2/2011)

Pobuda oz. izhodišče za možnost uveljavljanja dodatnih ugodnosti pri plačilu staršev za program vrtca izhaja iz novega ZUPJS, ki je začel veljati s 1. 1. 2012 in so nekateri starši v vlogi za znižano plačilo vrtca navedli posebne okoliščine, ki po njihovem mnenju vplivajo na določitev višine znižanega plačila vrtca.

Na podlagi tega je pristojni center za socialno delo dolžan matično občino občana zaprositi za predhodno mnenje o znanih okoliščinah, ki so pomembne za odločitve pri izračunu višine plačila staršev.

Od Centra za socialno delo Gornja Radgona smo doslej prejeli skupno 12 zaprosil za predhodno mnenje. Ker pa zakonodaja kriterijev, meril in limitnih zneskov (v EUR ali v %), ki bi narekovali upravičenost do dodatnih ugodnosti ne določa, je smiselno da zadevo prouči posebna komisija, ki predstavlja strokovno in posvetovalno telo ter o zadevi, na podlagi ustreznih dokazil, korektno odloči.

Osnovni podatki:

V vrtec je vpisanih 197 otrok, od tega 63 v 1. starostno skupino in 134 v 2. starostno skupino. Skupaj je bilo na CSD Gornja Radgona oddanih ~ 150 vlog (nekateri imajo dva ali več otrok) in od tega je 12 vlagateljev (~8%) navedlo posebne okoliščine za katere želijo, da se upoštevajo za dodatno znižanje pri plačilu vrtca.

Potrditev predlaganega sklepa je potrebna in nujna zaradi priznanja posebnih okoliščin, ki jih na podlagi ugotovljenih dejstev lahko upoštevamo kot dodatno ugodnost za dodatno znižanje plačila staršev. S CSD Gornja Radgona je dogovorjeno, da bomo predhodno mnenje za te starše izdali šele po obravnavi in potrditvi predlaganega sklepa na seji občinskega sveta.

Priloga h gradivu:

- kopija dopisa Ministrstva za šolstvo in šport RS, št. 602-6/2012, z dne 6. 2. 2012 – Uveljavitev ZUJPJS z vidika zagotavljanja subvencije staršem za znižano plačilo vrtca iz proračuna občine – pojasnila in priporočila.

Občinskemu svetu Občine Radenci predlagamo, da predlagani sklep obravnava, presodi o zadevi ter nato sprejme sklep z ustrezno vsebino.

Pripravila:

Vera SEVER, OU Občine Radenci Janez RIHTARIČ,

župan Občine Radenci